《满庭芳 示刘子新 永乐大典卷一万三千三百四》
金朝·白华

光禄池台，将军楼阁，十年一梦中间。短衣匹马，重见镇州山。内翰当年醉墨，纱笼在、高阁依然。今何夕，灯前儿女，飘荡喜生还。衣冠初北渡，几人能得，对酒常闲。算唯君日日，陶写余欢。得陇且休望蜀，南山卧、白额黄班。茅檐底，男儿未老，勋业后来看。

作者简介：隩州人，字文举。宣宗贞祐三年进士。初为应奉翰林文字，累官枢密判官，论建每中事机。京城被攻，请哀宗出就外兵，留荆王监国，帝从之。任为右司郎中。帝至归德，命华召邓州兵入援。至邓，从守将移剌瑗降宋，宋署为均州提督。后又从孛术鲁久住(范用吉)杀宋均州守将降蒙古。